ଗୁରୁପ୍ରିୟା ସେତୁ ନିର୍ମାଣ ହେବା ପରେ ବର୍ଷ ବର୍ଷର ବିଚ୍ଛିନ୍ନାଂଚଳ ସ୍ୱାଭିମାନ ଅଂଚଳରେ ପରିଣତ ହୋଇଛି । ଆଉ ବର୍ତମାନର ସେହି ସ୍ୱାଭିମାନ ଅଂଚଳରେ ୨ ଜଣ ଏମ୍ବିବିଏସ୍ ଓ ଜଣେ ଶିଶୁ ରୋଗ ଓ ଜଣେ ସ୍ତ୍ରୀ ଓ ପ୍ରସୂତି ବିଶେଷଜ୍ଞ ସ୍ୱାସ୍ଥ୍ୟ ସେବା ଯୋଗାଇବେ । ସପ୍ତାହର ମଙ୍ଗଳବାର ଦିନ ଡାକ୍ତରମାନେ ଚିତ୍ରକୋଣ୍ଡା ହସ୍ପିଟାଲରେ ରୋଗୀଙ୍କ ଚିକିତ୍ସା କରିବେ । ସେହିଭଳି ଶୁକ୍ରବାର ଦିନ ଜାନବାଇ ଡାକ୍ତରଖାନା ଓ ରବିବାର ଦିନ ଯୋଡାଆମ୍ବ ଡାକ୍ତରଖାନାରେ ସେବା ଯୋଗାଇ ଦେବେ ।
ମାଲକାନଗିରିର ସ୍ୱାଭିମାନ ଅଂଚଳରେ ରହୁଥିବା ମାଆ ଓ ଶିଶୁ ସ୍ୱାସ୍ଥ୍ୟବସ୍ଥା ଉପରେ ଗୁରୁତ୍ୱ ଦେଉଛି ଜିଲ୍ଲା ପ୍ରଶାସନ । ସ୍ୱାସ୍ଥ୍ୟସେବା ଯୋଗାଇବା ପାଇଁ ସ୍ୱାତନ୍ତ୍ର ଡାକ୍ତର ନିଯୁକ୍ତ ହେବା ପରେ ସ୍ୱାଭିମାନୀ ମଣିଷ ମୁହଁରେ ହସ ଫୁଟିଛି ।
